เค็นโตะ ยามาซากิ

เค็นโตะ ยามาซากิ (; เกิด 7 กันยายน ค.ศ. 1994) เป็นนักแสดงและนายแบบชายชาวญี่ปุ่น เขาได้รับความนิยมจากภาพยนตร์เรื่อง มัดหัวใจเจ้าชายเย็นชา (ค.ศ. 2014), นางเอกตกกระป๋อง (ค.ศ. 2015) และละครโทรทัศน์เรื่อง เดธโน้ต (ค.ศ. 2015), กูดด็อกเตอร์ (ค.ศ. 2015) และละครชุดบนเน็ตฟลิกซ์ อลิสในแดนมรณะ (ค.ศ. 2020–ปัจจุบัน) เขาสังกัดภายใต้สตาร์ดัสโปรโมชัน

ภาพยนตร์เรื่องแรกของยามาซากิคือ คอนโทรลทาวเวอร์ ออกฉายในเดือนเมษายน ค.ศ. 2011 ปีถัดมาเขาปรากฏในเดอะวิงออฟเดอะคิริน (ค.ศ. 2012) และนำแสดงในภาพยนตร์สยองขวัญ​อนาเธอร์ ร่วมแสดงกับ ไอ ฮาชิโมโตะ เป็นครั้งทั้งสองจากคอนโทรลทาวเวอร์ ใน ค.ศ. 2014 ยามาซากินำแสดงในภาพยนตร์ที่ได้รับเค้าโครงจากมังงะที่ประสบความสำเร็จเป็นอย่างมากภายใต้ชื่อเดียวกันมัดหัวใจเจ้าชายเย็นชา ร่วมกับ อายาเมะ โกริกิ ภาพยนตร์ได้รับการตอบรับที่ดีซึ่งทำให้เขาได้รับความสนใจจากสาธารณชนที่มากขึ้น ยามาซากิยังร่วมแสดงนำกับ ทาโอะ สึจิยะ ในออเรนจ์ ภาพยนตร์เรื่องนี้ประสบความสำเร็จ สร้างรายได้ราว 28 ล้านดอลลาร์สหรัฐ และเป็นภาพยนตร์ญี่ปุ่นที่ได้สร้างรายได้มากที่สุดในปี 2016 ยามาซากิชนะรางวัลเจแปนอะแคเดมีฟิล์มครั้งที่ 39 สาขานักแสดงมาใหม่แห่งปี 2016 จากภาพยนตร์ดังกล่าว และในปีเดียวกันเขาปรากฏในละครโทรทัศน์จากมังงะเดธโน้ตภาคคนแสดง แสดงเป็น แอล และอาซาโดระ เรื่องมาเระ ซึ่งนำแสดงโดยทาโอะ สึจิยะ

ในเดือนมกราคม ค.ศ. 2018 ยามาซากินำแสดงในละครโทรทัศน์ฤดูหนาวเรื่องจุมพิตมรณะ (Kiss that Kills) ในบทบาทโฮสต์ไนต์คลับ ซึ่งเป็นการนำแสดงละครโทรทัศน์ครั้งแรกของเขา ร่วมนำแสดงกับ มูงิ คาโดวากิ, มักเก็นยู อาราตะ และ มาซากิ ซูดะ ในปี 2018 ยามาซากินำแสดงในละครโทรทัศน์การแพทย์เรื่องกูดด็อกเตอร์ โดยได้รับเค้าโครงจากละครโทรทัศน์เกาหลีใน ค.ศ. 2013 ภายใต้ชื่อเดียวกัน เล่าเรื่องราวของชายออทิสติกหนุ่มที่ได้มาเป็นกุมารศัลยแพทย์ กูดด็อกเตอร์ ได้รับการตอบรับเชิงบวกจากผู้ชม และเป็นครั้งแรกของยามาซากิที่ได้แสดงเป็นแพทย์และรับบทบาทที่แปลกใหม่ เขาได้รับรางวัลนักแสดงนำชายยอดเยี่ยมในรางวัลเทเลวิชันดรามาอะแคเดมีจากละครโทรทัศน์เรื่องนี้

ใน ค.ศ. 2020 ยามาซากินำแสดงในภาพยนตร์ภาคคนแสดงของยากแท้จริงหนอรักของโอตาคุ ออกฉายเดือนกุมภาพันธ์ ปัจจุบันเขาเป็นที่รู้จักจากบทบาทตัวละครหลัก เรียวเฮ อาริซุ ในละครชุดดัดแปลงของเน็ตฟลิกซ์อลิสในแดนมรณะ

ผลงานการแสดง

ละครโทรทัศน์

ภาพยนตร์

สื่อสิ่งพิมพ์

หนังสือภาพ 
 Yamazaki Kento "You Are Here"(Genzaichi) (วานิบุกซ์, 27 มีนาคม ค.ศ. 2014) 
 The Kentos (โตเกียวนิวส์เซอร์วิส, 17 ธันวาคม ค.ศ. 2014) 
 Scene #20 (คาโดกาวะ, 26 กันยายน ค.ศ. 2015) 
 山﨑賢人写真集「KENTO YAMAZAKI」 (คาโดกาวะ, 24 เมษายน 2019)

รางวัล

อ้างอิง

แหล่งข้อมูลอื่น 
 
 อินสตราแกรมทางการ
 โปรไฟล์ของสังกัด 

บุคคลที่เกิดในปี พ.ศ. 2537
นักแสดงภาพยนตร์ชายชาวญี่ปุ่น
นักแสดงละครโทรทัศน์ชาวญี่ปุ่น